Ricardos hus er ikke bare komfortabelt og lækkert, men en æstetisk oplevelse: det gamle hus restaureret på en så nænsom og smuk måde er noget helt særligt. Det er sjældent, at billeder af et sted ikke overdriver. Men her er stedet endnu mere fortryllende end billederne. Og det er også virkelig komfortabelt. med lækre senge, sengetøj og håndklæder. At finde et sted med en yndig lille have, er også helt unikt. Vi var i Lissabon for første gang, så vi havde ikke overblik over afstande i byen. Ricardos hus ligger ca. 20-30 minutters kørsel med offentlig transport fra centrum, hvilket for nogle vil føles langt. Men Belem er i sig selv fuld af seværdigheder og spisesteder, og desuden dejlig tæt på park og vand, så for os var det perfekt. Jeg vil anbefale det til alle der skal til Lissabon. Tak til Ricardo for hans lynhurtige svar på spørgsmål, umådeligt søde og venlige velkomst og hans gode råd undervejs. Dejlig oplevelse hele vejen igennem.